Htoi Ningshawng Hpaji Jawng (Mai Ja Yang)
- Category: HPAJI LAM
- Published Date
- Written by KNET
- Hits: 756
KIO Sinpraw Ginwang Ginjaw, Mai Ja Yang Muklum kaw nna mile 2 ram tsan ai shara hta KIO Ramma woi awn komiti Amyu sha hpaji shakat masing kata hta lai wa sai 2005 ning May shata kaw nna Htoi Ningshawng Boarder ngu hpaw hpang wa nna hpaji lam hta matut shakut mayu tim yak hkak nga ai ramma ni hpe manu jahpu nla ai sha hpaji matut sharin la lu na matu hpaw hpang wa ai Boarder rai nga ai, shawng ningnan daw hta boarder ma ni hpe Mai Ja Yang Muklum kata na hpaji jawng ni hkan sa sharin ai rai nga ai. 2012 ning June shata praw (10) ya shani kaw nna gaw Htoi Ning Shawng Hpaji Jawng ngu bai hpaw la lu nna Jawng Sara/ Sara Num marai (19) hte dai jawng kaw nan KIO Asuya a masat ya ai hte maren private jawng hku nna lahta tsang du hkra boarder jawng ma ni hpe hpaji sharin ya hpang wa ai rai nga ai.
Ndai Jawng hta shang lu na matu gaw
1. Tsi jep awng lekmat (kap bra chye ai baw ana) lu ra ai.
2. Subject (4) san poi shang htai awng ra na ( Kachin, Myanmar, English, Maths)
3. Hpaji shakut mayu myiyt lawm ai wa rai ra na
4. Jawng kawn jahkrat tawn ai rit kawp tara hkan sa lu ai wa rai ra na
5. Nanghpan malu masha tsep kawp nlu nsha yu ai wa rai ra na
Ya yang Htoi Ningshawng Hpaji Jawng hta Jawngma yawng marai (91) sharin sara yawng marai (17) ten daw chyen sara marai (2) nga ai, Htoi Ning Shawng hpaji jawng kaw nna Myen Asuya Tsang (10) awng ai jawng ma marai (28) hte KIO Asuya Tsang (10) awng ai marai (18) nga lai wa sai.
Jawng hta sharin nga ai subject hpan ni gaw
Lahta Tsang
1. Kachin 2. Myanmar 3. English 4. Mathematic 5. Chemistry 6. Physics 7. Economic
Lapran Tsang
1. Kachin 2. Myanmar 2. English 4. Grammar 5. Mathematic 6. Science 7. History 8. Geography 9. Music 10. Chinese 11. Sports
Jawng ma yawng hpe hkai sun hpaji, rem lu rem sha hpaji hte kaga lata hpaji amyu myu mung sharin ladaw lapran hta sharin ya nga ai.
Jawng lung ladaw gaw May shata kaw nna December shata du hkra rai nna January shata hta jawng shata mi hkring nna February shata kaw na bai hpaw hpang ai lam hpe chye lu ai.
Htoi Ning Shawng hpaji jawng hta ya yang jawng Library kaw laika hpan amyu myu naw ra nga ai hte Sara/Saranum ni hpung jat hkaja lu na matu computer naw ra nga ai lam hpe chye lu ai.
Htoi Ning Shawng Hpaji Jawng a matut mahkai hkringdat
Htoi Ningshawng Hpaji Jawng
Mai Ja Yang
Wun Gau Bum
Ph- 15334347338, 9273225
Email: This email address is being protected from spambots. You need JavaScript enabled to view it.
kac_Latn kac_Latn eng_Latn eng_Latn lim_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn eng_Latn kac_Latn eng_Latn kac_Latn kac_Latn kac_Latn kac_Latn kac_Latn kac_Latn kac_Latn sun_Latn eng_Latn